Imtella' Awwissu 13, 2021 Traġedja fir-Renju Unit. Sitt persuni nqatlu fi Plymouth f'dik li qed titqies bħala l-aktar sparatura mdemmija f'dawn l-aħħar 11-il sena. Il-każ seħħ ilbieraħ filgħaxija. Tliet nisa, żewġt irġiel u tifel ta' għaxar snin tilfu ħajjithom filwaqt li hu mifhum li s-suspettat aggressur neħħa ħajtu b'idejh. Aktar persuni qed jingħataw kura fl-isptar. Fi stqarrija, il-pulizija ta' Devon u Cornwall qalu li dan ma kienx attakk terroristiku. Filwaqt li dalgħodu huma ħarġu l-isem tal-agressur, Jake Davison, għadhom ma tawx wisq dettalji dwar il-motiv tat-traġedja.